Ngohe Aromatawai: Mā te Wāhi Ngaro Koe e Ārahi

Paerewa Paetae Ngā Toi Puoro 91745: Te whakamātau i ngā huānga toi o ngā toi puoro

**Aronga:** Ngā Toi Puoro 2.2B v1

**Whiwhinga:** 4

**Te Horopaki**

Ko tāu na mahi he whakarite whakaaturanga poto e whakamāori ana i tētahi titonga waiata mā te whakamātau i ngā huānga toi o ngā toi puoro.

He mahi takitahi tēnei. Māu e kōwhiri tētahi titonga waiata Māori hei kaupapa mō tāu whakaaturanga. Māu e whakatau ngā huānga toi ka whakamātau hei waihanga i tō whakaaturanga poto. Ka whakamāramatia ngā huānga, arā, ko te oro, te reo, te hā, te manawataki, te tūmomo puoro, arā atu, arā atu. Māu tonu e whakamātau ngā momo huānga toi kia rongo i te wairua o te kaupapa ki roto i tō whakaaturanga poto.

Ka aromatawaingia tāu whakamahi i ngā huānga toi hei whakamāori i te titonga waiata kia kitea tonu i te kaupapa matua.

**Hei Mahi**

Kōwhiringia tētahi waiata Māori hei kaupapa mō tāu whakaaturanga. Kōwhiria he waiata Māori kua puta i tētahi toki o te ao tito waiata. Whakarongo ki te waiata, kātahi ka whakatauria te kaupapa matua o te waiata.

Tautohua ngā huānga toi ka rangona, ka kitea hoki i a koe e whakarongo ana.

Whakaritea ngā momo huānga toi ka whakamātauhia e koe e whakamāori ai i te waiata hei whakaaturanga poto.

Whakahāngai i ngā huānga toi ka whakamahia e koe ki te kaupapa o te waiata.

Whakaaturia tāu whakaaturanga ki te whakaminenga, kia hopukia rānei ki te kāmera.

Taunakitanga: Ngā Toi Puoro 91745 Mā te wāhi ngaro koe e ārahi

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| Ka whakaatu i te mārama ki ngā tikanga o ngā huānga toi o ngā toi puoro. *Hei tauira:**Kua whakaatu mai i ngā huānga toi hei whakamāori i tētahi waiata Māori.**Kua puta he māramatanga mō ētahi huānga toi i roto i ngā horopaki rerekē.**Kua whakaatu i te mārama ki ngā tikanga o aua huānga toi.* | Ka whakamāori i ngā tikanga o ngā huānga toi o ngā toi puoro. *Hei tauira:**Kua whakatakoto kōrero mō ngā huānga toi me te whakaatu mai i aua huānga mā te tinana.**Kua whakaatu i ngā huānga toi me tāna māramatanga mō te noho o ngā huānga ki te whakaniko me te whakamāori i te ia o te waiata.* *Kua whakamātau i ētahi huānga toi i roto i ngā horopaki rerekē, ka mutu, ka hāngai tōtika aua huānga ki aua horopaki.**Mārama ana te kite, te rongo hoki i te tika o te whakamahi i ngā huānga toi ki te whakamāori i te waiata.* | Ka whakawhānui i ngā tikanga o ngā huānga toi o ngā toi puoro kia puta ai he māramatanga. *Hei tauira:**Kua whakatau whakaaro mō te whakamātau i ngā huānga toi e whakamāori ai te kaupapa o te mahi,* *ā, kua taunakitia āna mahi.**Kua whakamātauhia ngā huānga toi e tika ana mō te waiata kua whiriwhiria, me te aha, hāngai tōtika ana ngā huānga i whakamātauhia kia whaitake tonu ki te kaupapa o te waiata.**Pūahoaho ana te kitea i tōna māramatanga ki ngā huānga toi i roto i te whakaaturanga, he hāngai pū nō ngā huānga ki te kaupapa, e whakawhānui ake ai ngā tikanga o ngā huānga toi i whakaaturia.* |